CELEX: 62012TN0106
Language: hu
Date: 2012-02-29 00:00:00
Title: T-106/12. sz. ügy: 2012. február 29-én benyújtott kereset — Cytochroma Development kontra OHIM — Teva Pharmaceutical Industries (ALPHAREN)

12.5.2012   
            
            
               HU
            
            
               Az Európai Unió Hivatalos Lapja
            
            
               C 138/18
            
         2012. február 29-én benyújtott kereset — Cytochroma Development kontra OHIM — Teva Pharmaceutical Industries (ALPHAREN)
   (T-106/12. sz. ügy)
   2012/C 138/34
   A keresetlevél nyelve: angol
   
      Felek
   
   
      Felperes: Cytochroma Development, Inc. (St. Michael, Barbados) (képviselők: S. Malynicz barrister és A. Smith solicitor)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Teva Pharmaceutical Industries Ltd (Jeruzsálem, Izrael)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) első fellebbezési tanácsának az R 1235/2011-1. sz. ügyben 2011. december 2-án hozott határozatát;
            
         
               —
            
            
               az OHIM-ot és a fellebbezési tanács előtti eljárásban részt vevő felet kötelezze saját költségeik és a felperes költségeinek viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: az „ALPHAREN” szóvédjegy, az 5. osztályba tartozó áruk vonatkozásában — 4320297. sz. közösségi védjegybejelentés
   
      A felszólalási eljárásban hivatkozott védjegy vagy megjelölés jogosultja: a fellebbezési tanács előtti eljárásban részt vevő másik fél.
   
      A hivatkozott védjegy vagy megjelölés: az 5. osztályba tartozó árukra vonatkozó, 134972. sz. „ALPHA D3” magyar szóvédjegy; az 5. osztályba tartozó árukra vonatkozó, 20613. sz. „ALPHA D3” litván szóvédjegy; az 5. osztályba tartozó árukra vonatkozó, M30407. sz. „ALPHA D3” lett szóvédjegy.
   
      A felszólalási osztály határozata: a felszólalási osztály a felszólalásnak helyt adott.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 216/96 bizottsági rendelet 1d. cikke (2) bekezdésének megsértése, mivel a fellebbezési tanács azon tagja, aki az eredeti határozatot hozta, szintén tagja volt annak a tanácsnak, amely a visszautalást követően az új határozatot hozta; a 207/2009 tanácsi rendelet 65. cikke (6) bekezdésének és a 216/96 bizottsági rendelet 1d. cikke (1) bekezdésének megsértése a Törvényszék által hozott ítéletnek való megfeleléshez szükséges intézkedések megtételét illetően; a 207/2009 tanácsi rendelet 76. cikke (1) bekezdésének megsértése a tények hivatalból történő vizsgálatával kapcsolatban olyan ügyben, amely a viszonylagos kizáró okokkal volt kapcsolatos; a jogbiztonság elvének megsértése, valamint az EU Alapjogi Chartája 17. cikkének megsértése.